မွူး

မွူး () ကရိုꩻနဝ်ꩻ နီနာꩻကအဝ်ႏအုံသော့ꩻဒါႏ မွူးအစွိုꩻဗူႏကို ကပါသော့ꩻဒါႏ ဆာႏတဖြုံႏဒျာႏသွူ။ ဂျိုလ်ႏကအဝ်ႏသော့ꩻဒါႏ မွူးအစွိုꩻဗူႏကိုသားနဝ်ꩻ တဖူꩻပတ်လိမ်ꩻမွူးကအဝ်ႏလွေꩻအတွိုင်ꩻ ဝွေꩻသီးအဝ်ႏပတ်လိမ်ꩻလွဉ်ꩻဗာႏသေႏသေႏသွူ။ မီႏတွိုႏတွိုႏဒျာႏ အခိန်ႏခါႏမွူးယာခိုႏခိန်ႏနဝ်ꩻ ခွေသီနီနာꩻ အဝ်ႏထီႏရောင်ဗာႏမွူး အွိုးအာႏကာႏမို့ꩻလောင်းကီနဝ်ꩻသွူ။ နီနာꩻသီးမဲ့ကို ကအဝ်ႏထီႏထင်ႏဒါႏမွူး အွိုးအာႏကာႏမို့ꩻလောင်းကီသူꩻနဝ်ꩻ အထီႏထင်ႏပီနုဲင်းစွဉ်ႏဒျာႏ ဗော်လုံးတသီးတန်တဖြုံႏပမာႏသွူ။

အမဲဉ်ႏနဝ်ꩻတဲ့ မွူးယို ထွာဒျာႏ ဗော်လုံးတလွုံꩻတန် ကအဝ်ႏပꩻသေႏသေႏဒါႏထာꩻ တဖြုံႏဒျာႏရင်ꩻသွူ။ အဝ်ႏကဗꩻဒါႏထာꩻကို ထေထန်ႏလွေꩻဖေႏ စွန်ꩻအာႏရဲင်ꩻ အာမွေးအာတန်သွူ။ မွူးယို ကမ္ဘာႏလောင်း ကအဝ်ႏဒါႏ သက်အဝ်ႏသားဖုံႏ လို့လို့စင်တာႏ ထွာဒျာႏ အဓိကအရေꩻတန် စွန်ꩻအာႏရင်ꩻ အရွီးအခိုႏသွူ။ ကမ္ဘာႏလောင်း ကအဝ်ႏဒါႏ သက်အဝ်ႏသားဖုံႏ ကားကအဝ်ႏနဝ်ꩻ အဝ်ႏလိုႏ မွူးကို ကလွဉ်ဒါႏ ထာꩻလေရောင်ႏ တောမ်ႏ စွန်ꩻအာႏ နဝ်ꩻသွူ။ ဂျိုဟ်ႏဖုံႏတဲ့ စွန်ꩻအာႏအနေႏ ထူႏသုင်ꩻသွူ မွူးအရောင်ႏတဲင် မွန်ဗန်လွဉ်ဗာႏနဝ်ꩻသွူ။ ထူႏသုင်ꩻအီ မွူးရောင်ႏတဲင် သေင်ႏဝါႏမွူးဖုံႏတောမ်ႏ သေင်ႏလာႏဖုံႏနဝ်ꩻ တောမ်ႏဖိုတိုသန်းတိစ်သိစ် ကဟဲ့ꩻဒါႏ ထာꩻနယ်ꩻတဲင် အဝ်ႏဒွိုႏလွေꩻအဆာႏ တောမ်ႏအရောင်ႏချို ကအဝ်ႏဒါႏ ကလိုရိုပလတ်တိစ်ဖုံႏ နဝ်ꩻသွူ။

အာႏကွိုꩻ

Category:မွူး
Category:မွူးအစွိုꩻဗူႏ